قلات: قلات اٹ بلدیاتی گچین کاریک‘ چار جماعتی اتحاد سرسہبی دوئی کرے، مقابلہ ٹی الخالد پینل ارٹمیکو نمبر آ سلیس، شہزادہ آغا عرفان جان احمد زئی ضلعی چیئرمین وخت اس کہ میر مقبول لانگو ضلعی وائس چیئرمین گچین مس۔ حوال نا رداٹ ضلع کونسل قلات نا خاص انگا سیٹ آتیا 6 سرسہب اومیت دار آک سوغند ہرفیر وخت اس کہ ضلع کونسل نا چیئرمین و وائس چیئرمین کن کاغذات نامزدگی وصولی مس ہراٹی ضلع کونسل نا گچین کاری تیٹی چار جماعتی اتحاد و پاکستان پیپلز پارٹی پندار آ اومیت دار پرنس آغا عرفان کریم احمد زئی و الخالد پینل نا پندار آ اومیت دار میر حاجی عبدالحمید لانگو چیئرمین شپ اکن وخت اس کہ چار جماعتی اتحاد نا کنڈآن میر مقبول لانگو و الخالد پینل نا کنڈآن سردار زادہ میر منیر احمد نیچاری وائس چیئرمین کن کاغذات نامزدگی دوئی کرے۔
(آن لائن)
